“Vir my is dit emosioneel, ek voel nog nie om sjampanje te drink nie, dis nie ’n boek wat ek net kan toemaak nie maar ek is dankbaar en verlig,” het Oates, ’n beesboer, ná die verhoor gesê.
Themba Steen Makhubo en nog ’n man het Oates op 4 Oktober 2015 in haar plaashuis buite Harrismith ingewag en geld geëis. Toe sy nie vir hulle geld kon gee nie het hulle haar met ’n strykyster op haar bors gebrand, haar met messe gesteek en om die beurt verkrag.
Sy sê dit was vir haar ’n uitputtende vyf jaar, veral omdat Makhubo sy bes gedoen het om die verhoor te laat sloer.
Sy sê sy het ongelooflik baie steun van haar familie, die gemeenskap, die DA en Vrystaat Landbou (VL) gekry.